Document ID: /roh_data/filtered/fineweb-2-filterrobots_roh.jsonl.gz/72245

Scolaziun da coordinatura u da coordinatur da sport
En il cas ideal vegn ina rait locala da moviment e da sport (RMS) manada d'ina coordinatura u d'in coordinatur da sport. L'Uffizi federal da sport porscha ina scolaziun da coordinatura u da coordinatur da sport
. Questa scolaziun tracta – or d'ina perspectiva pratica – temas relevants sco per exempel programs da la promoziun dal sport, structuras da sport en ils chantuns, exempels pratics da RMS, analisas dal basegn e process d'installaziun. Ultra da l'intermediaziun da savida è cunzunt er la colliaziun en ina rait in plus decisiv da la scolaziun. Er per persunas ch'èn gia activas en il sport e per talas cun ina scolaziun en il sectur dal sport è la scolaziun – resguardada sco furmaziun supplementara e sco pussaivladad per etablir ina colliaziun – da gronda valur.